
Anexa nr. 2 la HCL 56 din 13.05.2022
PROTOCOL DE ASOCIERE

Privind realizarea în comun a unei achiziții publice ocazionale

pentru realizarea în comun a achiziţiei de mijloace de transport public - autobuze electrice, încadrul proiectului"Modernizarea şi extinderea transportului public la nivelul zonei metropolitane a Municipiului Bacău"
PREAMBUL

În temeiul:

- Legii nr. 98/2016 privind achiziţiile publice, cu modificările și completările ulterioare;

- Ordonanței de Urgență nr. 47/2018 privind stabilirea unor măsuri de urgentare a absorbției fondurilor europene;

- Hotărârii Guvernului nr. 395/2016 pentru aprobarea Normelor metodologice de aplicare aprevederilor referitoare la atribuirea contractului de achiziție publică/protocolului-cadru din Legea nr. 98/2016 privind achizițiile publice;

- Acordului de parteneriat încheiat între UAT Municipiul Bacău și UAT Comuna Letea Veche, UAT Comuna Hemeiuș,  UAT Comuna Măgura ,  UAT Comuna Luizi Călugăra,  UAT Comuna Nicolae Bălcescu și UAT Comuna Mărgineni pentru realizarea proiectului "Modernizarea şi extinderea transportului public la nivelul zonei metropolitane a Municipiului Bacău"-
Părţile

1. UAT Municipiul Bacău, cu sediul în municipiul Bacău, Calea Mărășești nr.6, cod postal 600017, telefon 0234581849, fax 0234588757, cod fiscal 4278337, având calitatea de Lider de proiect (Partener 1), reprezentat prin Lucian-Daniel STANCIU-VIZITEU, primar,
2. UAT Comuna Letea Veche, cu sediul în comuna Letea Veche, str. Al. I. Cuza, Nr.220, cod poştal 607270, telefon 0234213474, fax 0234213474, cod fiscal 4455021, având calitatea de Partener 2, reprezentat prin Dochiei Petru, primar, 
3. UAT Comuna Hemeiuș, cu sediul în comuna Hemeiuș, Str. Ion Simionescu, nr.604, cod poştal 607235, telefon 0234217510, fax 0234217675, cod fiscal 4352832, având calitatea de Partener 3, reprezentat prin Sava Constantin, primar, 
4. UAT Comuna Măgura, cu sediul în comuna Măgura, Str. Emil Brăiescu nr. 1161, cod poştal 550178, telefon 0234212406, fax 0234212623, cod fiscal 4455080, având calitatea de Partener 4, reprezentat prin Costrăș Iordache, primar, 
5. UAT Comuna Luizi Călugăra, cu sediul în comuna Luizi Călugăra, Strada principală nr. 129, cod poştal 607295, telefon 0234218011, fax 0234218277, cod fiscal 4535910, având calitatea de Partener 5, reprezentat prin David Edmond Leonard, primar, 
6. UAT Comuna Nicolae Bălcescu, cu sediul în comuna Nicolae Bălcescu, Strada Eroilor nr.380, cod poştal 607355, telefon 0234214071, fax 0234214016, cod fiscal 4353234, având calitatea de Partener 6, reprezentat prin ȘILER  Anton, primar, 
7. UAT Comuna Mărgineni, cu sediul în comuna Mărgineni, Calea Moinești, Nr.37, cod poştal 607315, telefon 0234211032, fax 0234211032, cod fiscal 4591627, având calitatea de Partener 7, reprezentat prin Șolot Marcelin, primar, 
au convenit să încheie prezentul Protocol de asociere care reprezintă voința expresă a părților.
PRECIZĂRI PREALABILE

1. În prezentul Protocol, cu excepţia situaţiilor când contextul cere altfel sau a unei prevederi contrare:

(a) cuvintele care indică singularul includ şi pluralul, iar cuvintele care indică pluralul includ şi singularul;

(b) cuvintele care indică un gen includ toate genurile;

(c) termenul „zi” reprezintă zi calendaristică, dacă nu se specifică altfel;

2. Trimiterile la actele normative includ și modificările și completările ulterioare ale acestora, precum și orice alte acte normative subsecvente.

3. Prezentul Protocol se bazează pe buna-credință în executarea obligațiilor ce decurg din prezentul Protocol, precum și pe necesitatea asigurării exploatării și durabilității investițiilor finanțate prin PNRR.
Art. 1 SCOPUL PROTOCOLULUI DE ASOCIERE

Prezentul protocol de asociere este încheiat în scopul efectuării în comun, de către părți, a achiziției de mijloace de transport public și echipamente în cadrul proiectului "Modernizarea şi extinderea transportului public la nivelul zonei metropolitane a Municipiului Bacău".
Art. 2 OBIECTUL PROTOCOLULUI

(1) Obiectul protocolului îl reprezintă stabilirea de către părți a modalității de organizare a procedurii de atribuire a contractului de achiziție publică de mijloace de transport public –autobuze, microbuze electrice și echipamente după caz în numele și pe seama în numele şi pe seama parteneriatului, de către Municipiul Bacău, în conformitate cu prevederile art. 44 din Legea nr. 98 /2016.
(2) În sensul prevederilor alin. (1), UAT Comuna Letea Veche, UAT Comuna Hemeiuș,  UAT Comuna Măgura ,  UAT Comuna Luizi Călugăra,  UAT Comuna Nicolae Bălcescu și UAT Comuna Mărgineni deleagă  UAT Municipiul Bacău în vederea realizării tuturor formalităților necesare pentru inițierea, aplicarea și finalizarea procedurilor de atribuire aferente respectivului contract.

(3) În aplicarea prevederilor prezentului articol UAT Comuna Letea Veche, UAT Comuna Hemeiuș,  UAT Comuna Măgura ,  UAT Comuna Luizi Călugăra,  UAT Comuna Nicolae Bălcescu și UAT Comuna Mărgineni sprijină activitățile derulate de UAT Municipiul Bacău, prin îndeplinirea obligației de punere la dispoziția acestuia a oricăror date/informații/documente necesare pentru îndeplinirea obligațiilor care derivă din aplicarea dispozițiilor legale în materia achizițiilor publice.

(4) Prezentul Protocol se referă la achiziționarea a:
- 24 autobuze elctrice cu lungime de aproximativ 12 metri 
- 5 microbuze elctrice

- 29 stații de încărcare lentă 

- 10 stații de încărcare rapidă
Art. 3 DURATA PROTOCOLULUI

Prezentul protocol intră în vigoare la data semnării de către toate părţile şi încetează să producă efecte la data la care, s-au îndeplinit toate obligaţiile aferente contractului economic rezultat în urma derulării procedurii de achiziţie publică.
Art. 4 DREPTURILE ŞI OBLIGAŢIILE PĂRŢILOR

(1) Drepturile şi obligaţiile UAT Municipiul Bacău

a) Are dreptul de organiza achiziţia de mijloace de transport public şi echipamente, după caz, în numele şi pe seama parteneriatului, în conformitate cu prevederile legale în vigoare.

b) Organizează şi derulează procedura de atribuire în numele şi pe seama parteneriatului conform prevederilor legale incidente şi documentaţiei de atribuire însuşite de parteneri, contractul de achiziţie publică a mijloacelor de transport public şi echipamente, urmând a fi semnat de către UAT Municipiul Bacău cu operatorul economic desemnat câştigător;

c) Întreprinde, în numele şi pe seama parteneriatului, orice demers necesar derulării şi finalizării procedurii de atribuire.

d) Întocmeşte şi păstrează dosarul achiziţiei publice.

e) Încheie contractul de achizitie publică cu ofertantul a cărui ofertă a fost stabilită ca fiind câştigătoare, recepţionează mijloacele de transport public şi achită contravaloarea acestora.

f) Derulează contractul de achiziţie publică conform prevederilor documentaţiei de atribuire şi a clauzelor acestuia.

g) Asigură infrastructura necesară pentru punerea în funcţiune a mijloacelor de transport şi a echipamentelor pentru alimentarea autobuzelor electrice pe teritoriul administrativ propriu.
(2) Drepturile şi obligaţiile celorlalţi parteneri

a) Primesc informaţii cu privire la derularea achiţiei.

b) Avizează caietul de sarcini întocmit pentru realizarea achiziţiei.

c) Pot desemna membrii în comisia de recepţie a autobuzelor şi echipamentelor.

d) Asigură infrastructura necesară pentru punerea în funcţiune a mijloacelor de transport şi a echipamentelor pentru alimentarea autobuzelor electrice pe teritoriul administrativ propriu.
Art. 5 MODIFICAREA PROTOCOLULUI

(1) Părţile pot decide modificarea prezentului Protocol, oricând pe durata de valabilitate a acestuia, prin act adiţional consemnat în scris.
Art. 6 NOTIFICĂRI ŞI COMUNICĂRI

(1) Orice solicitare, notificare sau informare, ce va fi trimisă de către o Parte celorlalte Părţi, va avea formă scrisă şi va fi considerată ca primită de către cealaltă parte dacă :

a) a fost înmânată persoanei destinatare şi aceasta a semnat de primire, în cazul expedierii prin utilizarea unui serviciu poştal cu confirmare de primire;

b) s-a primit confirmarea de primire din partea celeilalte părţi (în sensul că toate paginile constituind comunicarea au fost transmise către destinatar), în cazul în care comunicarea a fost trimisă prin fax;

c) s-a primit confirmarea de primire din partea celeilalte părţi a mesajului electronic trimis prin poşta electronică persoanelor desemnate.

(2) În cazul în care solicitarea/notificarea/informarea implică luarea unor decizii a căror fundamentare trebuie să aibă la bază şi documente semnate în original de către cealaltă parte,  acestea vor fi formalizate prin înscrisuri în acest sens, în situaţia în care respectivele decizii au avut la bază comunicarea prin mijloace electronice.
Art. 7 CONFIDENŢIALITATE

 (1) Partea care transmite informaţiile va preciza documentele sau părţile din documente care au caracter confidenţial.

(2) Partea care primeşte informaţiile are obligaţia de a respecta caracterul confidenţial al informaţiilor primite.

(3) Părţile semnatare se angajează să păstreze acelaşi nivel de confi denţialitate a informaţiilor ca şi partea care a transmis respectivele informaţii.
Art. 8 LEGEA APLICABILĂ

(1) Prezentului Protocol i se va aplica şi va fi interpretat în conformitate cu legea română.

(2) Pe durata prezentului Protocol, părţile vor avea dreptul să convină în scris asupra modificării anumitor clauze, prin act adiţional. Orice modificare a prezentului Protocol va fi valabilă numai atunci când este convenită de toate părţile.
Art. 9 DISPOZIŢII FINALE

(1) Toate posibilele dispute rezultate din prezentul protocol sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

(2) Protocolul este întocmit în număr de 7 exemplare, în limba română, câte unul pentru fiecare parte.
Art. 10 ÎNCETAREA PROTOCOLULUI

(1) Prezentul protocol încetează prin ajungerea la termen.

(2) Neîndeplinirea de către una din părţile protocolului a obligaţiilor menţionate la art. 4, poate conduce la rezilierea prezentului protocol, partea responsabilă de neîndeplinirea obiectului acestuia fiind obligată să îşi asume sancţiunile prevăzute de legislaţia incidentă în materia achiziţiilor publice.

